શનિ-રવિની રજાનો લાભ લઈ બંને મિત્રો વિદ્યાનગર પહોંચ્યા. હવને તકિયા પર ચોંટેલો પારમિતાનો વાળ પોતાની સાથે લઈ લીધો. હોમસાયન્સ કોલેજની હોસ્ટેલ પહોંચ્યા. રેક્ટર મેડમને મળ્યા. એમણે કહ્યું, ‘હા, પારમિતા પ્રેગ્નન્ટ હતી પરંતુ એ ખૂબ ડાહી-સમજુ છોકરી હતી. એના જેવી વિવેકી છોકરી મેં મારી બાવીસ વર્ષની કેરિયરમાં ક્યારે જોઈ નથી. આથી એના ઉપર મને ક્યારેય શંકા થઈ નથી. એણે મને જાણ કરી હતી. વેકેશનમાં ઘેર ગઈ હતી ત્યારે એનાં લગ્ન થઈ ચૂક્યાં હતાં. એથી વિશેષ મારી પાસે કોઈ માહિતી નથી.’